hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
MPRSZ VESZPRÉMI NYILATKOZAT – CCO Magazin
MPRSZ SZAKMAI AJÁNLÁS A PUBLIC RELATIONS TEVÉKENYSÉG ÉS A  MARKETING VISZONYÁRA 1994
A Magyar Public Relations Szövetség, mint önálló szakmai szerveződés fontosnak tartja, hogy a meglévő szakmai félreértések tisztázása érdekében meghatározza a public relations és a marketing, különösen a marketing-kommunikációs tevékenységek elhatárolási pontjait, egymáshoz való viszonyát, az azonosságok és a különbségek rögzítését.
A terminológiai tisztázás érdekében szükséges annak a deklarálása, hogy milyen e tevékenységek egymáshoz való viszonya.
A Magyar Public Relations Szövetség a fentiektől vezérelve az alábbi ajánlást teszi:
A demokratikus társadalmakban a Public Relations hatékonyan segíti a társadalom tagjait a különböző szervezetek és környezetük közötti kommunikációs üzenetek eljuttatásában.
A szervezetek alapvető érdeke, hogy tájékozódjanak környezetük tagjainak reakcióiról, magatartásáról, értékítéleteiről, hogy a változó feltételekhez folyamatosan alkalmazkodva, valamint azokat tudatosan formálva sikeresen valósíthassák meg szervezeti céljaikat.
A public relations és a marketing más funkciót jelent és testesít meg.
A piaci viszonyok között működő nyereségérdekelt szervezetek esetében, mind a public relations, mind a marketing a szervezetek irányításának és működtetésének önálló, fontos és külön-külön is sajátos, de nem azonos funkciója!
A marketing esetében a szervezetet, mint vállalkozást, azaz célirányos szükségletkielégítő organizmust szemléljük, míg a  public relations esetében a szervezet fogalma nem jelent gazdálkodó szervezetet. E szakterület társadalmi, politikai és gazdasági felhasználása miatt a fogalom általános érvényű.
A public relations, mint kommunikációs tevékenység céljai:
A környezet megértésének elérése, tolerancia készségének fejlesztése a szervezet iránt.
1.   A környezet támogatásának megnyerése a szervezet céljai iránt.
2.   A környezet és a szervezet együttműködési készségének fejlesztése.
3.   A szervezet iránti bizalom építése, a szervezet és környezete közötti lehetőség szerinti konszenzus kialakítása.
4.   A szervezet és a környezet közötti kölcsönösen előnyös magatartásváltozás elősegítése.
5.   A környezet és a szervezet által elfogadott társadalmi  célok támogatása.
A marketingen belül létező tevékenység: a marketing- kommunikáció, mely nem foglalja magába a  public relations teljes tevékenységi körét, hanem csak annak egy részterületét, a piacorientált szervezetek termékeinek és/vagy szolgátatásainak public relations-ét.
Tehát amíg a marketing-kommunikáció (a reklám, a személyes eladás, stb.) a marketing részeként konkrét eladást elősegítő tevékenység, a vásárlásra ösztönzés konkrét eszköze, addig a  public relations a személyek, a szervezetek, a termékek és a szolgáltatások iránti hosszú távú bizalom kialakításának és megtartásának eszköze.
A  public relations és a marketing két önálló szakma.
E két szakma elkülönült feladat és hatóköre mellett kívánatos és szükségszerű az együttműködés. Ennek meghatározó érintkezési területe a termék és/vagy szolgáltatás pr. (“marketing -pr”) E sajátos, közös terület jelenti azt a munkát, amelyben a pr és a marketing szakemberek együttműködve megteremtik a termékek és szolgáltatások iránti bizalmat, előkészítve ezzel a piaci körülmények között a marketing- kommunikáció egyéb elemeinek hitelét is. (lásd MPRSZ Gárdonyi Nyilatkozata vonatkozó részét is.)
A Magyar Public Relations Szövetség állásfoglalása szerint a  public relations és a marketing viszonyát, elméleti kapcsolatát, e kategóriák azonos és különböző jellemzőit, továbbá gyakorlati tevékenységeit egy piacorientált szervezet életében a jelen ajánlásban foglaltak szerint célszerű értelmezni.
Veszprém 1994. november 4.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin